Fjesinger

dvergfjesing (Echiichthys vipera)
 Trachinus araneus
 Trachinus armatus
 Trachinus collignoni
 Trachinus cornutus
 fjesing (T. draco)
 Trachinus lineolatus
 Trachinus pellegrini
 Trachinus radiatus

Fjesinger (Trachinidae) er en familie av piggfinnefisker. 

De har en avlang, sammentrykt kropp med stort hode. Øynene sitter oppe på hodet, og munnen kan være nesten vertikal. Det er to ryggfinner; den fremste er kort, mens den bakre er lang. Gattfinnen er også lang, og bukfinnene sitter helt framme på strupen. Svømmeblære mangler, og skjellene er små og ctenoide. Den største arten er Trachinus araneus, som kan bli opptil 45 cm lang.

Fjesingene er kjent for å være giftige, og de har giftkjertler forbundet med en pigg på gjellelokket og med piggstrålene i fremre ryggfinne. De lever i havet på sand-, mudder- eller grusbunn i en dypde på 1–150 m. De tilbringer mye av tiden nedgravd i bunnsedimentene så bare hode og første ryggfinne stikker opp. Mennesker blir av og til stukket av fjesinger, spesielt dvergfjesing som ofte ligger nedgravd på badestrender. De er spiselige og er gode matfisker.

Familien omfatter 9 arter i slektene Echiichthys og Trachinus. De er utbredt i det østlige Atlanterhavet, Middelhavet og Svartehavet. Én art, Trachinus cornutus, finnes i det sørøstlige Stillehavet ved Chiles kyst.

 Kilder 





 Eksterne lenker 


Kategori:Sil- og fjesingfisker
Kategori:Fisker formelt beskrevet i 1815
Kategori:Dyr formelt beskrevet av Constantine Samuel Rafinesque